

**VATROGASNA ZAJEDNICA GRADA BJELOVARA**

Otona Kučere 1, 43000 BJELOVAR

Matični broj: 0993972, OIB: 58667773073

Žiro: Erste & Steiermärkische bank d.d. HR 2524020061100068042

Broj: 281-17.

Bjelovar, 04.12.2017.

Temeljem članka 38. stavak 1. Statuta Vatrogasne zajednice Grada Bjelovara Predsjedništvo Vatrogasne zajednice Grada Bjelovara na sjednici 12. prosinca 2017. godine donosi

# PRIJEDLOG PROGRAMA RADA

# SA OPERATIVNIM ZADACIMA

# ZA 2018. GODINU

**UVODgasno spremište DVD-u Stančići.enom mjestu prezentaciju vatrogasne opreme i tehnike.pće i specifične za pojedine tehnološke pro**

Vatrogasna zajednica Grada Bjelovara (u daljnjem tekstu Zajednica) zajedno sa svojim članicama će u 2018. godini temeljem Statuta Zajednice, a sukladno odredbama Zakona o vatrogastvu i Programa aktivnosti Vlade Republike Hrvatske u provedbi posebnih mjera zaštite od požara, Planu zaštite od požara Grada Bjelovara te ostalim zakonskim i drugim odredbama, aktivno sudjelovati u provedbi preventivnih mjera zaštite od požara i eksplozija, djelotvornoj pripremi vatrogasnih postrojbi za gašenje požara i spašavanje ljudi i imovine ugroženih požarom i eksplozijom, pružanju tehničke pomoći u nezgodama i opasnim situacijama te obavljanju i drugih poslova u nesrećama, ekološkim i inim nesrećama te razvijati i poboljšati razinu osposobljavanja članova vatrogasnih postrojbi i njihovu operativnu spremnost, predstavljati vatrogastvo Grada Bjelovara pred gradskim, županijskim, državnim i međunarodnim vatrogasnim organizacijama te jedinicama lokalne i regionalne samouprave i državne vlasti.

Glavna poglavlja aktivnosti:

1. **Aktivnosti na unapređenju zaštite od požara i vatrogastva,**
2. **Osposobljavanje, usavršavanje, zdravstveni pregledi vatrogasaca,**
3. **Promidžba i informiranje,**
4. **Stručna služba i poslovni prostor Zajednice.**

## AKTIVNOSTI NA UNAPREĐENJU ZAŠTITE OD POŽARA I VATROGASTVA

1. **Praćenje svih zbivanja i aktivno sudjelovanje u prilagodbi Zajednice i njenih članica Zakonu o vatrogastvu, Zakonu o zaštiti od požara, Zakonu o zaštiti i spašavanju, Zakonu o civilnoj zaštiti, Zakonu o udrugama, Zakonu o financijskom poslovanju i računovodstvu neprofitnih organizacija, a posebno povezivanja profesionalnog i dobrovoljnog vatrogastva, te financiranja.**

Tijekom godine pratiti i usvajati sve promjene u svezi navedenih Zakona, te njihovu primjenu u radu naših članica. Organizirati vlastite, upućivati na druge seminare te druge oblike informiranja i dodatne obuke članova naših članica.

Pronalaženje vlastitih rješenja i prilagodba stanju i potrebama naših članica.

**Izvršitelj:** Ured Zajednice.

**Rok izvršenja:** trajno.

**Račun:** 3311 (940,00), 4242 (340,00), 42611 (100,00), 429591 (500,00)

1. **Uključiti se u ostvarenje zaključaka Programa aktivnosti u provedbi posebnih mjera zaštite od požara od interesa za Republiku Hrvatsku u 2018. godini kojeg će donijeti Vlada Republike Hrvatske, a putem Vatrogasne zajednice Bjelovarsko-bilogorske županije.**

Sudjelovati u spomenutom programu na način prihvaćanja odgovarajućih obveza u smislu dislokacija opreme, tehnike i ljudstva prema mogućnostima naših članica, a ne narušavajući operativnu spremnost postrojbi za potrebe zaštite područja Grada Bjelovara.

Pripremiti ljudstvo i tehniku za te zadaće.

**Izvršitelj:** Zapovjedništvo Zajednice sa postrojbama članica.

**Rok izvršenja:** početkom godine, a prema potrebi tijekom godine.

1. **Preventivne aktivnosti**

Članice Zajednice će posvetiti posebnu pažnju na preventive mjere zaštite od požara prije i za vrijeme žetvenih radova (kombajni, samohodni berači, berači, balirke i slični strojevi i uređaji), sušenju i zbrinjavanju krmiva za ishranu stoke, te za vrijeme poljoprivrednih radova na otvorenom (čišćenje poljoprivrednih površina od korova i priprema za sjetvu).

Vatrogasne postrojbe u gospodarstvu provoditi će sve vrste preventivnih aktivnosti, opće i specifične za pojedine tehnološke procese, koji se odvijaju u njihovim tvrtkama.

Ostvarivati suradnju sa inspekcijskom i nadzornom službom, te dimnjačarskom službom, a po potrebi i sa drugim komunalnim službama Grada Bjelovara.

Pojačati preventivu kroz promidžbu.

**Izvršitelj:** Zapovjedništvo i vatrogasne postrojbe.

**Rok izvršenja:** trajno.

**Račun:** 3311 (9.000,00), 471110 (9.000,00)

1. **Intervencije**

Aktivno sudjelovati sa svojim vatrogasnim postrojbama na intervencijama na svom području odgovornosti, a prema zakonski utemeljenoj zapovjedi i van područja naše Zajednice i na teritoriju Republike Hrvatske.

Veće i specifične intervencije popratiti medijski, i izvršiti analizu istih.

**Izvršitelj:** Zapovjedništvo i vatrogasne postrojbe.

**Rok izvršenja:** trajno.

**Račun:** 3311 (18.000,00), 471110 (18.000,00)

1. **Opremanje vatrogasnih postrojbi i održavanje opreme i vozila**

Nabavljati vatrogasnu opremu, tehniku i sredstva za gašenje sukladno Planu zaštite od požara Grada Bjelovara i potrebama vatrogasnih postrojbi.

Kupnja novog zapovjednog i kombi vozila.

Financirati održavanje i popravak vatrogasne opreme i tehnike svojih članica.

Pomoć JVPG Bjelovara u nabavci autocisterne ili druge vatrogasne opreme.

**Izvršitelj:** Ured Zajednice, Zapovjedništvo.

**Rok izvršenja:** tijekom godine.

**Račun:** 3311 (384.914,83), 3312 (30.000,00), 342 (80.000,00), 42522 (10.000,00), 42523 (40.000,00), 42594 (7.500,00), 42615 (116.190,00), 42642 (6.000,00), 42911 (13.200,00), 429595 (49.024,83), 4421 (43.000,00), 471111 (200.000,00), 471112 (10.000,00).

1. **Vatrogasni objekti**

Prijaviti projektni prijedlog na poziv 'Energetska obnova i korištenje obnovljivih izvora energije u zgradama javnog sektora' Ministarstva graditeljstva i prostornog uređenja.

Prema odluci Predsjedništva Zajednice započeti realizaciju projekta rekonstrukcije i nadogradnje zgrade Zajednice sa energetskom obnovom i korištenjem obnovljivih izvora energije. U Planu investicija i investicijskog održavanja vatrogasnih objekata u 2018. godini planirati isti.

**Izvršitelj:** Ured Zajednice, nadležna tijela.

**Rok izvršenja:** tijekom godine.

**Račun:** 3311 (470.000,00), 35112 (450.000,00), 42521 (920.000,00)

1. **Organizirati obilježavanje “Mjeseca zaštite od požara” i obilježavanja Svetog Florijana – Dana hrvatskog vatrogastva, te vatrogasnih obljetnica.**

Organizirati svečani prijem kod Gradonačelnika Grada Bjelovara.

Dužnosnici Zajednice i predstavnici Grada Bjelovara položit će vijenac kod križa na groblju Borik, uz nazočnost svečanog zastavnog voda i svih sudionika.

Organizirati svetu misu u katedrali Svete Terezije Avilske u Bjelovaru sa učestvovanjem članstva članica Zajednice s područja Bjelovarsko-križevačke biskupije. Formirati svečani ešalon sa svečanim zastavama, u svečanim i radnim odorama.

Polaganje cvijeća i svijeća na spomenik Svetom Florijanu ispred zgrade Zajednice.

Spomenutu aktivnost vrednovati kroz Pravilnik o dodjeli financijskih sredstava DVD-ima i postrojbama u 2018. godini.

Sudjelovati u obilježavanju 50. obljetnice DVDG SIRELA BJELOVAR.

Organizirati predstavljanje vatrogasne opreme i vozila te rada sa mladima na bjelovarskom korzu.

Sve aktivnosti popratiti s medijima javnog priopćavanja.

**Izvršitelj:** Ured Zajednice sa svim članicama.

**Rok izvršenja:** mjesec svibanj.

**Račun:** 3311 (14.900,00), 429596 (900,00), 45115 (5.000,00), 471110 (9.000,00).

1. **Organizacijsko i sadržajno usklađivanje ustroja i programa rada vatrogasnih organizacija i ustanova sa Planom zaštite od požara i tehnoloških eksplozija Grada Bjelovara (Plan).**

Temeljem Plana nastaviti organiziranu uskladbu organiziranja, opremanja, osposobljavanja i usavršavanja vatrogasnih postrojbi Zajednice. Primjerena pokrivenost gradskog područja vatrogasnim postrojbama – analiza i prijedlozi.

Kontinuirano praćenje promjena unutar članica Zajednice, a važnih za Plan i njihovo evidentiranje kroz izmjenu i dopunu Plana, na način da se ista dostavljaju nadležnom Uredu Grada Bjelovara.

**Izvršitelj:** Ured i Zapovjedništvo Zajednice.

**Rok izvršenja:** trajno.

1. **Pratiti stanje i broj članica Zajednice i izvršavanje njihovih zakonskih i drugih obveza, te voditi evidenciju i Elektronsku matičnu knjigu članica Zajednice (Vatronet) sukladno Zakonu o vatrogastvu, Zakonu o udrugama i Statutu Zajednice te implementacija sustava Upravljanja vatrogasnim intervencijama (UVI).**

Poticati bolju informatizaciju DVD-a i postrojbi vezano uz matičnu evidenciju, odnosno ažuriranje jedinstvene baze matičnih podataka članstva, opreme i vozila svojih članica sa ciljem kvalitetnijeg praćenja stanja u svojim članicama kroz „Vatronet“ Hrvatske vatrogasne zajednice.

Započeti implementaciju sustava Upravljanja vatrogasnim intervencijama (UVI).

Pratiti izvršavanje zadaća članica proizašlih iz zakonskih i drugih odredbi, te Kalendara zbivanja Zajednice i izvršavanje obveza prema Uredu Zajednice u zadanim rokovima.

Isto vrednovati Pravilnikom o radu.

**Izvršitelj:** Tajnik Zajednice.

**Rok izvršenja:** tijekom godine i prema zadanim rokovima.

**Račun:** 3311 (2.345,17), 5221 (1.154,83), 42512 (3.500,00).

1. **Vatrogasna natjecanja, kupovi, memorijali, susreti.**

Kao i svake godine biti aktivnim učesnikom spomenutih aktivnosti.

Učestvovati na državnom natjecanju vatrogasne mladeži sa ekipama DVD-a Gudovac MŽ, Nove Plavnice i Križevačka cesta MM i Prespa MM.

Održavanje 21. natjecanja VZG Bjelovara. Natjecanje održati u dva dijela:

1. Prema Pravilniku HVZ-a
2. Operativno natjecanje.

Pozvati na operativno natjecanje gostujuće desetine iz Zajednica i društava sa kojima imamo prijateljsku suradnju.

Gostovati na drugim natjecanjima, kupovima, memorijalima i susretima uz pokriće kotizacija i prijevoza iz proračuna Zajednice.

Isto vrednovati Pravilnikom.

**Izvršitelj:** Zapovjedništvo i Odbor za vatrogasna natjecanja.

**Rok izvršenja:** prema utvrđenim terminima natjecanja.

**Konto:** 5221 (58.900,00), 42519 (11.000,00), 42599 (1.700,00), 42913 (1.000,00), 4294 (1.200,00), 429598 (17.000,00), 471110 (27.000,00).

#### OSPOSOBLJAVANJE, USAVRŠAVANJE, ZDRAVSTVENI PREGLEDI VATROGASACA

1. **Izraditi i donijeti Plan osposobljavanja i usavršavanja vatrogasnih kadrova za 2018. godinu.**

Planom osposobljavanja obuhvatiti zvanje VATROGASAC.

Inicirati polaganje pripravničkog ispita po DVD-ima.

Planirati pripremno osposobljavanje zapovjednika i njihovih zamjenika iz DVD-a za polaganje ispita za vatrogasce sa posebnim ovlastima i odgovornostima, te polaganje istog.

Vršiti obuku članova Operativne postrojbe Zajednice.

Vršiti osposobljavanje pučanstva za provedbu preventivnih mjera zaštite od požara, gašenje požara i spašavanje ljudi i imovine ugroženih požarom, a prema iskazanim potrebama pravnih osoba.

Održati stručne seminare prema ukazanim potrebama.

**Izvršitelj:** Ured, Zapovjedništvo Zajednice, predavači i vježbatelji.

**Rok izvršenja:** tijekom godine.

**Račun:** 5221 (13.000,00), 42599 (12.000,00), 429591 (1.000,00).

1. **Donijeti Program rada vatrogasne mladeži.**

***Program rada Savjeta vatrogasne mladeži:***

* 1. **SASTANCI SA PREDSTAVNICIMA POŽARNIH SEKTORA**

-Poticanje na rad sa djecom i mladeži u sektorima, a pogotovo u onima koji nemaju natjecateljskih ekipa.

-Sastanci sa roditeljima

**Rok izvršenja:** do 15.05.2018

**Izvršitelj:** članovi savjeta mladeži po požarnim sektorima u suradnji sa lokalnim DVD-ima.

* 1. **EDUKACIJA DJECE I MLADEŽI TE PROMICANJE VATROGASTVA MEĐU MLADIMA**

-Edukaciju provesti putem promidžbenog programa prilikom posjeta školama (raspored sati, vatrogasne igrice, letke sa osnovnim postupcima pri dojavi požara).

Provesti teoretsku edukaciju uz pomoć računala i projektora (za više razrede projekcija filma «Kako nastaje i kako se gasi požar», a za niže razrede projekcija slajdova).

Provesti praktičnu edukaciju prikazom vozila i vatrogasca (pokazati vatrogasca u zaštitnoj opremi uz popratna objašnjenja, prikaz i objašnjenje vatrogasnog vozila za matične i područne škole; održati pokaznu vježbu uz navalno vozilo, auto cisternu i auto ljestvu (škole koje dolaze u posjetu vatrogasnom centru u okviru dana otvorenih vrata); organizirati edukacijsko-zabavni program u vidu igara vatrogasne djece i mladeži; pokazati igre prema uputama za organizaciju igara; sudjelovati na predstavljanje udruga grada Bjelovara.

-Redovito ažurirati facebook stranicu Savjeta mladeži. Postavljati na nju promidžbene materijale i uratke sa ciljem privlačenja djece i mladih, te pratiti sve aktivnosti u kojima sudjeluju djeca i mladež

-Raspisivanje likovnog i literarnog natječaja na temu vatrogastva za dječje vrtiće i osnovne škole.

**Rok izvršenja:** tijekom godine.

**Izvršitelj:** Savjet vatrogasne mladeži, članice Zajednice

* 1. **PRIPREME EKIPA KOJE SU SE PLASIRALE NA DRŽAVNO NATJECANJE MLADEŽI 2018 GODINE**

-Pratiti rad plasiranih ekipa, detektirati probleme i pomagati im prilikom priprema.

-Odlazak na natjecanja i kupove izvan VZG Bjelovara sa ciljem podizanja natjecateljske spreme

**Rok izvršenja:** do rujna 2018

**Izvršioci:** Ured zajednice, Savjet vatrogasne mladeži, vatrogasni suci

* 1. **NATJECANJA**

-Sudjelovanje na natjecanju VZG Bjelovara i natjecanjima u organizaciji VZ BBŽ i pomaganje u organizaciji istih

-Sudjelovanje na natjecanjima i kupovima izvan VZG Bjelovara te na natjecanjima koja se boduju za KUP HVZ-a.

-Plasirane ekipe mladeži učestvovati na državnom natjecanju u organizaciji HVZ-a.

**Rok izvršenja:** tijekom godine.

**Izvršitelj:** Ured Zajednice, Savjet vatrogasne mladeži, Komisija za natjecanje.

* 1. **ODLAZAK DJECE I MLADEŽI U KAMPOVE U FAŽANU I NOVI VINODOLSKI**

-Organizirati odlazak ekipa u navedene kampove uz sufinanciranje VZG Bjelovara i Grada Bjelovara

**Rok izvršenja:** do srpnja 2018.

**Izvršitelj:** Ured Zajednice, Savjet vatrogasne mladeži.

* 1. **RAZNO**

-Sudjelovati u aktivnostima koje organizira VZG Bjelovara (obilježavanje Sv. Florijana, Tijelovska procesija, obilježavanje Dana Grada Bjelovara, Dana otvorenih vrata, itd.)

-Održati minimalno 3 sjednice Savjeta mladeži tijekom godine sa ciljem praćenja izvršenja Plana.

**Izvršitelj:** Savjet vatrogasne mladeži.

**Rok izvršenja:** tijekom godine.

1. **Održati vježbe sa ciljem unapređenja vatrogasne operative i promidžbe vatrogastva.**

Tehnički zbor vatrogasnih postrojbi izvesti kao taktičko-pokaznu vježbu, kako bi se provjerila njihova spremnost i obučenost, te ispravnost opreme.

Organizirati vatrogasne vježbe na javnim mjestima kako bi se pučanstvu pokazala tehnika, oprema i spremnost vatrogasnih postrojbi.

Održavanje vježbi vezanih uz ugovore i pravila proizašla iz poslovnih suradnji.

Izvršiti smotru operativne postrojbe Zajednice.

Sve aktivnosti popratiti medijski.

**Izvršitelj:** Zapovjedništvo Zajednice.

**Rok izvršenja:** tehnički zbor mjesec svibanj, javne vježbe tijekom godine.

**Račun:** 5221 (22.000,00), 429597 (4.000,00), 471110 (18.000,00).

1. **Zdravstveni pregledi i osiguranje operativnog članstva**

Uputiti na zdravstvene preglede 72 operativnih članova DVD-a.

Sklopiti policu osiguranja od posljedica nesretnog slučaja i od odgovornosti.

**Izvršitelj:** DVD-i u suradnji sa Zajednicom.

**Rok izvršenja:** tijekom godine.

**Račun:** 5221 (26.000,00), 42561 (21.600,00), 42913 (4.400,00)

####  C. PROMIDŽBA I INFORMIRANJE

1. **Izraditi Program informativno-promidžbene djelatnosti.**

Izraditi Program praćenja aktivnosti, informiranja i promidžbe, pri čemu treba voditi računa o programskim shemama televizije i uređivačkim konceptima javnih glasila.

**Izvršitelj:** Predsjedništvo, Odbor za informativno-promidžbenu i nakladničku djelatnost.

**Rok izvršenja:** siječanj2018. godine.

1. **Redovito ažurirati web stranice Zajednice.**

U suradnji sa članicama Zajednice redovito obnavljati web stranice, dopunjavati ih i proširivati sa novim sadržajem.

**Izvršitelj:** Ured Zajednice.

**Rok izvršenja:** tijekom godine.

**Račun:** 5221 (4.400,00), 42539 (4.400,00).

1. **Organiziranje tiskovnih konferencija sa ciljem objektivnog izvješćivanja svekolike javnosti u svezi s važnijim događajima iz oblasti vatrogastva i zaštite od požara.**

Organiziranje tiskovnih konferencija povodom događaja ili druge aktivnosti, te informiranja o svim promjenama i događanjima u vatrogasnim organizacijama.

**Izvršitelj:** Ured Zajednice.

**Rok izvršenja:** prema ukazanoj potrebi.

1. **Organizirati u suradnji sa osnovnim školama i dječjim vrtićima likovni, literarni i foto natječaj na temu vatrogastvo.**

U sklopu aktivnosti Savjeta vatrogasne mladeži, a u suradnji sa Savjetom vatrogasne mladeži VZ BBŽ, organizirati likovni i literarni natječaj za dječje vrtiće i osnovne škole.

**Izvršitelj:** Savjet vatrogasne mladeži.

**Rok izvršenja:** prema Kalendaru zbivanja za 2018. godinu i aktivnostima VZ BBŽ.

**Račun:** 5221 (5.400,00), 42591 (400,00), 429592 (5.000,00).

1. **Pripremati i arhivirati povijesnu građu vatrogastva na području Grada Bjelovara.**

Sukladno Zakonu o arhivskoj građi i drugim srodnim propisima redovito obrađivati, bilježiti i pohranjivati dokumentaciju vatrogasnih organizacija i ustanova.

Ostvarivati suradnju sa Državnim arhivom i Muzejom Grada Bjelovara.

**Izvršitelj:** Tajnica Zajednice.

**Rok izvršenja:** trajno.

###### D. STRUČNA SLUŽBA I POSLOVNI PROSTOR ZAJEDNICE

1. **Stručna služba – računovodstvo**

Organizirano vođenje računovodstvenih poslova za članice Zajednice.

**Izvršitelj:** Knjigovodstveni obrt Tratinčica

**Rok izvršenja:** tijekom godine.

**Račun:** 5221 (42.000,00), 42599 (42.000,00)

1. **Održavanje poslovnog prostora Zajednice.**

Osigurati i održavati poslovni prostor Zajednice.

**Izvršitelj:** Ured Zajednice u suradnji sa JVPG Bjelovara.

**Rok izvršenja:** tijekom godine.

**Račun:** 5221 (1.000,00), 42595 (100,00), 42912 (900,00).

1. **Kupnja potrebnog uredskog materijala, računalne opreme, literature.**

Kupiti potreban uredski materijal i stručnu literaturu.

Produžiti licencu antivirusnog programa.

Pretplata na Službeni glasnik Grada Bjelovara i časopis Udruga.

**Izvršitelj:** Ured Zajednice.

**Rok izvršenja:** tijekom godine.

**Račun:** 5221 (14.000,00), 42589 (1.000,00), 42611 (6.000,00), 42612 (2.000,00) 42641 (5.000,00).

1. **Školovanje, osposobljavanje i usavršavanje dužnosnika Zajednice.**

Učestvovanje na stručnim seminarima, kongresima, sajmovima opreme, tehnike i sredstava za gašenje i slično.

**Izvršitelj:** Dužnosnici Zajednice.

**Rok izvršenja:** tijekom godine.

**Konto:** 5221 (1.860,00), 4242 (1.360,00) 429591 (500,00).

1. **Trajno unapređivati organizaciju i rad Zajednice.**

U rad Zajednice usvajati i uvoditi nove načine poslovnih tehnika, pravila, programa, računarskih programa i slično. Dužnosnici Zajednice kontinuirano pratiti i usavršavati se u istom.

**Izvršitelj:** Ured Zajednice.

**Rok izvršenja:** trajno.

Zajednica će, pored sadržaja i zadaća planiranih u ovom prijedlogu programa, raditi i na ostvarivanju i drugih aktivnosti što će proizaći iz Zakona o vatrogastvu, Zakona o zaštiti od požara, Statuta Zajednice, te sadržaja što se temelje na dogovorima Zajednice s Gradom Bjelovarom, Vatrogasnom zajednicom Bjelovarsko-bilogorske županije, Ministarstvom unutarnjih poslova RH, PU Bjelovarsko-bilogorskom, Državnim uredom za zaštitu i spašavanje Područnim uredom Bjelovar, stručnim organizacijama i institucijama u domovini i inozemstvu.

 Operativni plan rada je sastavni dio ovoga plana i zasebno se neće donositi.

ZAPOVJEDNIK PREDSJEDNIK

 VATROGASNE ZAJEDNICE VATROGASNE ZAJEDNICE

 GRADA BJELOVARA GRADA BJELOVARA

 Davor Đalog, univ. spec. oec. v. r. Darko Despot, dipl. ing. sig., v. r.